
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1006 

6 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 


μικού Προσώπου Δημοσίου Δικαίου «Παιδικός 

Σταθμός Δήμου Αχέροντα Ν. Θεσπρωτίας». 1 

Τροποποίηση του Οργανισμού Εσωτερικής Υπηρε¬ 
σίας του Δήμου Θήρας Νομού Κυκλάδων. 2 


ΑΠΟΦΑΣΕΙ Σ 

Αριθ. 3253 (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Δημοσίου Δικαίου «Παιδικός Σταθμός 

Δήμου Αχέροντα Ν. Θεσπρωτίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 12 του Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για την μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β. Του άρθρου 9 του Ν. 2503/1997 (ΦΕΚ.107/τ.Α'/1997) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ. Του άρθρου 12 του Ν. 1188/1981, όπως αυτό αντικα- 
ταστάθηκε από τις όμοιες του άρθρου 8 του Ν.2307/1995. 

δ. Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων Κοινωνικής Πρόνοιας - Παιδικής Προ¬ 
στασίας και άλλες διατάξεις». 

ε. Του άρθρου 26 του Ν.2819/2000 (ΦΕΚ.84/ 
τ.Α'/15.3.2000) «Ίδρυση Εταιρείας “Ολυμπιακό Χωριό 
2004”, προστασία Ολυμπιακών Συμβόλων και Σημάτων 
και άλλες διατάξεις». 

στ. Του Ν.2190/1994 «Σύσταση ανεξάρτητης αρχής για 
τη επιλογή προσωπικού και ρύθμιση θεμάτων διοίκησης», 
όπως ισχύει με τις τροποποιήσεις του. 

ζ. Του άρθρου 27 του Ν. 2081/1991, με το οποίο προ¬ 
στέθηκε νέο άρθρο 29 Αστό Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η. Των Π.Δ./των 50/2001 (ΦΕΚ.39/τ.Α'/5.3.2001) «Καθο¬ 
ρισμός των τυπικών προσόντων διορισμού σε θέσεις φο- 


ρέωντου Δημοσίου Τομέα», 37α/1987(ΦΕΚ.11/τ.Α'/1987) 
και 22/1990 (ΦΕΚ 7/τ.Α'/1990), όπως ισχύουν κάθε φορά. 

θ. Των άρθρων 26,198 και 203 του Δ.Κ.Κ. (Π.Δ. 
410/1995), όπως ισχύ ο υ ν. 

ι. Του υπ’ αριθ. 276/85 Π.Δ/τος (ΦΕΚ 102/τ.Α71986) «Δυνα¬ 
μικότητα και σύνθεση προσωπικού Παιδικών Σταθμών, 
«Ίδρυση Βρεφικών Τμημάτων» και του 92/1989 Π.Δ/τος (ΦΕΚ 
41/τ.Α7ΐ989)μετοοποίοτροποποιήθηκετο προηγούμενο ως 
προς τη δυναμικότητα του ανωτέρω Παιδικού Σταθμού. 

ια. Τις υπ’ αριθ. 2813/3.6.1987 (ΦΕΚ.22/τ.Β'/1987) Γ2β/ 
5466/5.12.1988 (ΦΕΚ 900/τ.Β'/1988) αποφάσεις των 
Υπουργών Προεδρίας Κυβερνήσεως και Υγείας Πρόνοι¬ 
ας και Κοινωνικών Ασφαλίσεων, σχετικά με την αντιστοι¬ 
χία των οργανικών μονάδων διαφορετικής ονομασίας 
ιδρυμάτων κοινωνικής πρόνοιας, εποπτευόμενων από το 
Υπουργείο Υγείας και Πρόνοιας προς τις Διευθύνσεις, 
Τμήματα και Αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

2. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου του Ν. 2307/1995,όπως διατυπώθη¬ 
κε στο υπ’αριθ. 17/2004 πρακτικό του. 

3. Την υπ’ αριθ. 179/2003 απόφαση του Δημοτικού Συμ¬ 
βουλίου Αχέροντα και την υπ’ αριθ. 5/2003 απόφαση του 
Διοικητικού Συμβουλίου του Ν.Π. με τις οποίες εγκρίθηκε 
και ψηφίστηκε αντίστοιχα ο Ο.Ε.Υ. του ανωτέρω Νομικού 
Προσώπου. 

4. Την υπ’ αριθ. 20921/19.9.2001 απόφαση του Γενικού 
Γραμματέα Περιφέρειας Ηπείρου «Μεταβίβαση αρμοδιο¬ 
τήτων και παροχή εξουσιοδότησης με εντολή Γ.Γ. Περι¬ 
φέρειας τους Διευθυντές Τοπικής Αυτ/σης και Δ/σης» 
ΦΕΚ127/τ.Β'/2.12.2001, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δήμου Αχέροντα» Νομού 
Θεσπρωτίας, που έχει ως εξής: 

ΑΡΘΡΟ 1 

ΣΚΟΠΟΣ ΠΑΙΔΙΚΩΝ ΣΤΑΘΜΩΝ 

Οι Παιδικοί Σταθμοί που είναι κυρίαρχα χώρος αγωγής 
και ασφαλούς διαμονής για παιδιά προσχολικής ηλικίας 
σκοπό έχουν: 

Να παρέχουν ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα. 

Να εξαλείφουν κατά το δυνατό τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

Να εξυπηρετούντους γονείς και παράλληλα να τους ευ¬ 
αισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

Να βοηθούντα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

Να παρέχουν ημερήσια διατροφή και φροντίδα στα παι¬ 
διά που φιλοξενούν τηρώντας τους κανόνες υγιεινής. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ 

Ο Οργανισμός Παιδικών Σταθμών του Δήμου Αχέροντα 
ορίζεται ως Τμήμα. 

Το Τμήμα του αποτελείται από: 

Α. Γραφείο Προσχολικής Αγωγής. 

Το ως άνω Γραφείο αποτελείται από τους εξής τομείς: 

α) Παιδαγωγικού Προσωπικού. 

β) Μαγείρων-Βοηθητικού Προσωπικού. 

Β. Γ ραφείο Διοικητικό-Οικονομικό, το οποίο είναι λει¬ 
τουργικό και όχι ανεξάρτητο. 

ΑΡΘΡΟ 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΚΑΙ ΓΡΑΦΕΙΩΝ 

Α) Το Τμήμα εποπτεύει, συντονίζει και κατευθύνει το 
παιδαγωγικό έργο του Παιδικού Σταθμού, σύμφωνα με το 
αναλυτικό πρόγραμμα του Υπ. Παιδείας και γενικά μερι¬ 
μνά για την εύρυθμη λειτουργία του νομικού προσώπου, 
βάσει του ισχύοντος κανονισμού. 

Β) Το Γ ραφείο προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό τους 
παντός είδους διοικητικές και οικονομικές εργασίες του 
Ο.Π.Β.Σ. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Ο.Π.Β.Σ. 

ΑΡΘΡΟ 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΥ ΤΜΗΜΑΤΟΣ 

Ο ΠροϊστάμενοςΤμήματοςτου Ο.Π.Β.Σ. ευθύνεταιγιατην 
αποτελεσματική και αποδοτική εκτέλεση των λειτουργιών 
του Ν.Π. προγραμματίζοντας, οργανώνοντας, στελεχώνο¬ 
ντας τις επιμέρους δραστηριότητες, έτσι ώστε να εκπληρώ¬ 
νονται οι περιοδικοί (ετήσιοι και μακροπρόθεσμοι) στόχοι 
του Ν.Π.Δ.Δ. με βάση αντίστοιχα πρόγραμμα δράσης. 

Ειδικότερα ο Προϊστάμενος Τμήματος: 

• Έχει την εποπτεία όλωντων Γ ραφείων και Τ ομέων του 
Ν.Π. και των υπαλλήλωντου Σταθμού ασκώντας όλες τις 
αρμοδιότητες που ορίζονται από τις κείμενες διατάξεις, 
παρακολουθεί και συντονίζει το έργο τους. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

• Φροντίζει για την εφαρμογή της κείμενης νομοθε¬ 
σίας, του κανονισμού λειτουργίας του Σταθμού, των 
εγκυκλίων και οδηγιών του Δήμου και την εκτέλεση των 
αποφάσεων του Δ.Σ. και του Προέδρου. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού (σύλλογος διδα¬ 
σκόντων) για την εφαρμογή των σύγχρονων απόψεωντης 
Παιδαγωγικής και της Ψυχολογίας, όπως αυτές καθορί¬ 
ζονται κάθε φορά από το Υπ. Παιδείας που είναι αρμόδιο 
για την Προσχολική Αγωγή. 

• Συγκαλεί τουλάχιστον μίαν φορά το μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν το Σταθμό και για το 
προγραμματισμό των νέων δραστηριοτήτων, φροντίζο¬ 
ντας να μην παρακωλύεται η λειτουργία του Σταθμού. 

• Συντάσσει την εμπιστευτική αλληλογραφία του Σταθ¬ 


μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπαλλήλους του κλάδου Διοικητι¬ 
κού, υπογράφει σε όλα τα έγγραφα εκείνα για τα οποία 
έχει εξουσιοδοτηθεί από τον Πρόεδρο. 

• Τηρεί τη σφραγίδα του Σταθμού. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του Κλάδου Διοικητι¬ 
κού και το Δ.Σ. για τη σύνταξη του ετήσιου προϋπολογι¬ 
σμού εσόδων και εξόδων του Σταθμού. Τον Απολογισμό 
και Ισολογισμό αυτού. Επιμελείται για τον εφοδιασμό του 
Σταθμού που πραγματοποιείται από τον υπάλληλο του 
Κλάδου Διοικητικού όσον αφορά τα αναγκαία τρόφιμα, 
λοιπά είδη και υλικά καθώς και την καλή φύλαξη και συ¬ 
ντήρηση και διάθεση αυτών. 

• Είναι υπεύθυνος για τηντήρηση όλων των προβλεπο- 
μένων από το Νόμο βιβλίων και ο ίδιος τηρείτο εμπιστευ- 
τικό πρωτόκολλο, 

• Υπογράφει μαζί με τον Πρόεδρο τις μισθοδοτικές κα¬ 
ταστάσεις των αποδοχών του προσωπικού οι οποίες συ- 
ντάσσονται από το Διοικητικό υπάλληλο. 

• Ελέγχει, υπογράφει και θεωρεί όλες τις καταστάσεις 
πληρωμής του προσωπικού, τα χρηματικά εντάλματα και 
λοιπά παραστατικά πριν υπογραφούν από τον πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

• Συνυπογράφει με τον υπάλληλο του Διοικητικού-Οικο- 
νομικού και τον πρόεδρο τις χρηματικές επιταγές του Ν.Π. 

• Εισηγείται στον πρόεδρο όλες τις υπηρεσιακές μετα¬ 
βολές του προσωπικού του Σταθμού. 

• Ασκεί κάθε άλλη αρμοδιότητα η οποία πηγάζει από τη 
γενικότερη αποστολή του, είτε δημιουργείται αυτοδίκαια 
από την άσκηση των καθηκόντων του, είτε ανατίθεται από 
τον πρόεδρο του Δ.Σ. 

• Εισηγείται στο Δ.Σ. τις περιπτώσεις υπερωριακής 
απασχόλησης στο προσωπικό του Σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς και το εισηγείται στο Διοικητικό Συμ¬ 
βούλιο. 

• Εισηγείται για την έγκαιρη χορήγηση των προβλεπο- 
μένων από τις κείμενες διατάξεις παροχών σε όλους τους 
υπαλλήλους του Ν.Π. 

• Κρατείτο κλειδιά του Σταθμού και της αποθήκης. 

• Είναι υπεύθυνος και εισηγείται στον πρόεδρο του Δ.Σ. 
την επιμόρφωση και την εκπαίδευση των υπαλλήλων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσης των υπαλλήλων του Ν.Π. μετά από απόφαση του 
Διοικητικού Συμβουλίου. 

• Καθορίζει σε συνεργασία με το υπόλοιπο προσωπικό, 
την ώρα προσέλευσης και αποχώρησής του, φροντίζο¬ 
ντας για την ομαλή λειτουργία του Σταθμού. 

Β). ΠΡΟΪΣΤΑΜΕΝΟΣ ΓΡΑΦΕΙΟΥΠΡΟΣΧΟΛΙΚΗΣΑΓΩΓΗΣ 

Είναι υπεύθυνος: 

1) Για την εύρυθμη λειτουργία του γραφείου καιτηντή- 
ρηση του κανονισμού. 

2) Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3) Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

4) Εισηγείται στον Τμηματάρχη τις ανάγκες του γρα¬ 
φείου σε προσωπικό και πόσης φύσεως εξοπλισμό καθώς 
και την επιμόρφωση του προσωπικού. 

5) Είναι υπεύθυνος για τις συγκεντρώσεις προσωπικού 
και γονέων. 

6) Τηρεί όλα τα απαραίτητα βιβλία. 

Βία). ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών ανάλογα με την ηλικία 
τους. 

• Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη και ευθύνο- 
νται για την είσοδο κάθε ατόμου σ' αυτές. 

• Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά κάθε υλικό 
που τους έχει διαθέτει. 

• Αναλαμβάνουν διαδοχικά όλα τα τμήματα-τάξεις του 
Παιδικού Σταθμού. 

• Διατηρούν επαφή με τους γονείς ή τους κηδεμόνες 
και τους ενημερώνουν για τη συμπεριφορά και την ψυχο¬ 
σωματική υγεία των παιδιών του τμήματος του. 

• Βοηθούν τον προϊστάμενο κατά τις ώρες που δεν 
απασχολούνται με τα παιδιά, στη διοικητική εργασία, σε 
περίπτωση που δεν υπηρετεί υπάλληλος του κλάδου Δι¬ 
οικητικού. 

• Οι εβδομαδιαίες ώρες εργασίας του προσωπικού κα¬ 
θορίζονται σε 30 ώρες (Π.Δ. 588/1988 ΦΕΚ248/Α). 

Β1 β). ΚΑΘΗΚΟΝΤΑ ΒΟΗΘΟΥ ΠΑΙΔΙΚΟΥ ΣΤΑΘΜΟΥ 

1) Συνοδεύουν τα νήπια με το σχολικό αυτοκίνητο εφό¬ 
σον υπάρχει. 

2) Επιλαμβάνονται της σωματικής καθαριότητας βρε¬ 
φών και φροντίζουν για την ανάπαυσή τους. 

3) Επίσης, όποτε παραστεί ανάγκη επιλαμβάνονται της 
σωματικής καθαριότητας των νηπίων και σε περίπτωση 
έλλειψης ή απουσίας τους την υποχρέωση αυτή αναλαμ¬ 
βάνει υπάλληλος βοηθητικών εργασιών. 

4) Βοηθούν το παιδαγωγικό προσωπικό σε όλα τα κα- 
θήκοντά του και ακολουθώντας οδηγίες που παίρνουν 
από αυτό. 

Β2). ΚΑΘΗΚΟΝΤΑ ΜΑΓΕΙΡΟΥ 

1) Είναι υπεύθυνος για το μαγειρείο για την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο. 

2) Επιμελείται ιδιαιτέρως γιατηντήρηση όλωντωνόρων 
υγιεινής στους χώρους παρασκευής του φαγητού, ειση- 
γούμένος κάθε σχετικό μέτρο. 

3) Παραλαμβάνει καθημερινά από το διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

4) Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
την υγιεινή κατάσταση των χώρων του μαγειρείου ευθυ- 
νόμενος για κάθε απώλεια ή αδικαιολόγητη καταστροφή. 

5) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

6) Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στους κατάλλη¬ 
λους χώρους αποθήκευσης και είναι υπεύθυνος για την κα¬ 
θαριότητα και τάξη του χώρου αποθήκευσης αυτών. 

7) Στις παραπάνω εργασίες βοηθείται από τον βοηθό 
μαγείρου ή το προσωπικό καθαριότητας με υπόδειξη του 
προϊστάμενου και αντικαθιστά το μάγειρα σε περίπτωση 
απουσίας ή κωλύματος του μάγειρα τα καθήκοντα εκτε- 
λεί ο βοηθός μαγείρου ή το βοηθητικό προσωπικό με 
εντολή του Διευθυντή. 

Β2α). ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1) Βοηθά το μάγειρα στην προετοιμασία και παρασκευή 
του φαγητού, στη διαμονή του, στη συγκέντρωση και κα¬ 


θαριότητα των ειδών εστίασης καθώς και στη καθαριότη¬ 
τα του μαγειρείου και της τραπεζαρίας. 

2) Με τις υποδείξεις των παιδαγωγών βοηθά τα παιδιά 
την ώρα του φαγητού, σεβόμενο τους ατομικούς ρυθ¬ 
μούς. 

3) Εκτελεί κάθε άλλη βοηθητική εργασία με υπόδειξη 
του προϊστάμενου και αναπληρώνει το μάγειρα σε περί¬ 
πτωση απουσίας ή κωλύματος. 

Β3). ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΘ. ΕΡΓΑΣΙΩΝ) 

• Εκτελούντις εργασίες καθαριότητας όλων των εσω¬ 
τερικών και εξωτερικών χώρων του παιδικού σταθμού, 
εκτός εκείνου του μάγειρα και της αποθήκης. 

• Είναι αποκλειστικά υπόλογοι για το γενικό ιματισμό του 
σταθμού που παραλαμβάνουν από τον υπάλληλο του κλά¬ 
δου διοικητικού-λογιστικού εκτός εκείνου που χρησιμοποι¬ 
είται από το παιδαγωγικό προσωπικό και είναι υποχρεωμέ¬ 
νο για την καλή συντήρηση και φύλαξη, είναι δε υπόλογο 
για την αδικαιολόγητη απώλεια ή καταστροφή αυτού. 

• Βοηθά το μάγειρα στην προετοιμασία του φαγητού 
σε περίπτωση που δεν υπάρχει βοηθός. 

• Φροντίζουν για τη διανομή του φαγητού καιπαρευρί- 
σκονται στην τραπεζαρία κατά την ώρα του φαγητού, 
βοηθούν δετά νήπια καθ'όλητη διάρκεια του φαγητού. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και συσκευών του σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγειρεί¬ 
ου ή υπαλλήλου του ιδίου κλάδου εκτελούντα καθήκοντα 
αυτών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλειά τους 
και να τους βοηθήσουν. 

• Επιμελούνται την καθαριότητα των νηπίων και τα αλ¬ 
λάζουν σε έκτατες περιπτώσεις. 

• Εκτελούν κάθε άλλη εργασία καθ' υπόδειξη του προϊ¬ 
σταμένου. 

Β4). ΚΑΘΗΚΟΝΤΑ ΥΠΑΛΛΗΛΟΥ ΓΡΑΦΕΙΟΥ ΔΙΟΙΚΗΤΙ¬ 
ΚΟΥ - ΟΙΚΟΝΟΜΙΚΟΥ 

1) Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται από το βιβλίο πρακτικών συ¬ 
νεδριάσεων του Δ.Σ. 

2) Ενημερώνει, κάθε μέρα, τον προϊστάμενο του τμήμα¬ 
τος για τα παρόντα στο Σταθμό παιδιά. 

3) Είναι υπεύθυνος για την προμήθεια και τον έγκαιρο 
εφοδιασμό του Σταθμού με αναγκαία τρόφιμα και λοιπά 
υλικά για την φύλαξη, συντήρηση και διάθεσή τους, κα¬ 
θώς και τη λοιπή εν γένει παρουσία του Σταθμού, σύμφω¬ 
να με τις εκάστοτε αποφάσεις του Δ.Σ. 

4) Εκδίδει τα δελτία εισαγωγής υλικού τα οποία υπο¬ 
γράφονται από την επιτροπή παραλαβής. 

5) Εκδίδει και συνυπογράφει με το μάγειρα τα δελτία 
εξαγωγής υλικού. 

6) Συνεργάζεται μετονΤμηματάρχη για τον καθορισμό της 
ποσότητας των αναγκαίων τροφίμων και λοιπών υλικών. 

7) Τηρεί άλατα διοικητικά και διαχειριστικά βιβλία. 

8) Καταχωρεί, κάθε μέρα, στα διαχειριστικά βιβλία τις ει¬ 
σαγωγές και εξαγωγές τροφίμων λοιπών υλικών, καθώς και 
τις εισπράξεις και πληρωμές που πραγματοποιούνται κάθε 
φορά ευθυνόμενος για την καλή τήρηση και έγκαιρη κατα- 
χώρηση στα βιβλία αυτά των απαιτούμενων εγγράφων. 

9) Εκδίδει και συνυπογράφει με τον Πρόεδρο και τον 
Τμηματάρχη τις απαραίτητες επιταγές. 

10) Συγκεντρώνει όλα τα απαραίτητα δικαιολογητικά, 
βάσει των οποίων εκδίδει τα χρηματικά εντάλματα πλη- 

ρώμης, τα οποία συνυπογράφει με τον Πρόεδρο του Δ.Σ. 
και τον Τμηματάρχη. 

11) Εκτελεί τις πληρωμές στους δικαιούχους, στις περι¬ 
πτώσεις που δεν εκδίδονται επ' ονόματί τους επιταγές. 

12) Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

13) Είναι υπεύθυνος για την τήρηση γενικά των λογα¬ 
ριασμών, τη συγκέντρωση των παραστατικών στοιχείων 
της διαχείρισης και τη φύλαξη και ταξινόμηση των δικαιο- 
λογητικών εισπράξεων και πληρωμών έτσι που να είναι 
ευχερής ο έλεγχος σε οποιοδήποτε χρόνο. 

14) Έχει το ένα από τα δύο κλειδιά της αποθήκης. 

15) Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρείται σε Πι¬ 
στωτικό Ίδρυμα. 

16) Συνεργάζεται με τον Τμηματάρχη για την κατάρτιση 
του προϋπολογισμού εσόδων και εξόδων καθώς και του 
απολογισμού και του ισολογισμού του Σταθμού. 

17) Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθμού. 

18) Συντάσσει την αλληλογραφία του Ιδρύματος, εκτός 
από της εμπιστευτικής αλληλογραφίας. 

19) Τηρείτο αρχείο του Σταθμού, την κείμενη Νομοθε¬ 
σία, τον Κανονισμό λειτουργίας του Σταθμού και τις εγκύ¬ 
κλιες οδηγίες του Υπουργείου, πλην του Αρχείου εμπι- 
στευτικής αλληλογραφίας. 

20) Εκτελεί κάθε εξωτερική εργασία του Σταθμού. 

21) Είναι υπεύθυνος και υπόλογος για το κάθε φύσεως 
υλικό του Σταθμού. 

22) Συντάσσει και υπογράφει τις μισθοδοτικές κατα¬ 
στάσεις του προσωπικού. 

23) Εκτελεί κάθε άλλη εργασία με υπόδειξη του Τμημα¬ 
τάρχη. 

24) Σε περίπτωση που δεν υπηρετεί στο Σταθμό υπάλ¬ 
ληλος του Κλάδου αυτού ή υπηρετεί αλλά απουσιάζει ή 
κωλύεται, τα καθήκοντά του ασκεί ο Τμηματάρχης ή ο 
υπεύθυνος γραφείου προσχολικής αγωγής εφόσον 
απαλλαγεί από τα καθήκοντα της προσχολικής αγωγής. 

ΑΡΘΡΟ 5 

ΛΕΙΤΟΥΡΓΙΑ ΠΑΙΔΙΚΟΥ ΣΤΑΘΜΟΥ 

Ο Παιδικός Σταθμός λειτουργεί από τις 7:00 π.μ. μέχρι 
03:00 μ.μ. εκτός Σαββάτου και Κυριακής. 

Διακόπτει τη λειτουργία του τις καθιερωμένες ημέρες 
αργίας, από 23 Δεκεμβρίου μέχρι και την 07η Ιανουάριου, 
από τη Μεγάλη Τετάρτη ως την Κυριακή του θωμά, των 
Τριών Ιεραρχών, την εορτή του Πολιούχου της έδρας του 
Παιδικού, την ημέρα της εκλογοαπολογιστικής συνέλευ¬ 
σης του Συλλόγου των εργαζομένων καθώς και το μήνα 
Αύγουστο. Το μήνα αυτό το προσωπικό παίρνει την κανο¬ 
νική άδεια καθώς και 10 επιπλέον μέρες, όποτε παραστεί 
ανάγκη σε όλη τη διάρκεια του έτους. 

ΑΡΘΡΟ 6 

ΟΡΓΑΝΙΚΗ ΣΥΝΘΕΣΗ ΤΟΥ ΠΡΟΣΩΠΙΚΟΥ 
(άρθρο 30,31 του Ν.1188/1981) 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ 16 ΝΗΠΙΑΓΩΓΩΝ 

Με τυπικό προσόν πτυχίο ΤΕΙ Βρεφονηπιοκομίας. 

θέσεις: 2 

Βαθμός: Δ'- Α' 

ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
θέσεις: 1 
Βαθμός: Δ'- Α' 


ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ - ΜΑΓΕΙΡΕΙΟΥ 

1. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
θέσεις: 2 

Βαθμός: Δ'-Α' 

2. ΚΛΑΔΟΣ ΔΕ 32 ΜΑΓΕΙΡΩΝ 
θέσεις: 2 

Βαθμός: Δ'-Α' 

3. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις: 2 

Βαθμός: Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α1 ΕΚΠΑΙΔΕΥΤΙΚΟ ΠΡΟΣΩΠΙΚΟ 
Τ ο μόνιμο τακτικό εκπαιδευτικό προσωπικό προσωποπα¬ 
γών θέσεων προσωρινών κλάδων, που μετατάχθηκε από 
τον Κρατικό Παιδικό Σταθμό Αχέροντα, με το Ν. 2880/2001 
αρ. 12, στον Παιδικό Σταθμό Δήμου Αχέροντα, με την υπ' 
αριθ. ΔΥ1α/ΟΙΚ.7723/30.4.2001 Διαπιστωτική πράξη των 
Υπουργών Υγείας και Πρόνοιας και Υφυπουργού Δημό¬ 
σιας Διοίκησης και Εσωτερικών, κατατάσσεται αυτοδίκαια 
από την έναρξη ισχύος του παρόντος, σε οργανικές προ¬ 
σωποπαγείς θέσεις κλάδου και κατηγορίας ΤΕΙ6 Νηπια¬ 
γωγών που συνιστώνται με τον παρόντα οργανισμό. Το εν 
λόγω προσωπικό κρίνεται ως προϊστάμενος Διεύθυν¬ 
σης/Τμήματος/Γ ραφείου σύμφωνα με το Ν. 2190/1994. 

1. ΤΕ 16 ΝΗΠΙΑΓΩΓΩΝ 
θέσεις: 2 

Βαθμός: Β'-Α' 

2. ΠΕ ΝΗΠΙΑΓΩΓΩΝ 
θέσεις: 1 
Βαθμός: Α' 

3. ΚΛΑΔΟΣ ΔΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
θέσεις: 2 

Βαθμός: Β'-Α' 

ΤΟ ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 

Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές - 
προσωποπαγείς θέσεις των κλάδων ΥΕ 14 και ΥΕ 16 αντί¬ 
στοιχα των θέσεων που υπήρχαν στο νομικό πρόσωπο 
του Υπουργείου Υγείας και Πρόνοιας σύμφωνα με το Ν. 
2503/1997 άρθρο 9. 

1. ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 
θέσεις: 1 

Βαθμός: Ε'- Β' 

2. ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις: 1 

Βαθμός: Ε'- Β' 

ΑΡΘΡΟ 7 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 
Προϊστάμενοι του Τμήματος Παιδικού Σταθμού καθώς 
και του Γραφείου Προσχολικής Αγωγής επιλέγονται από 
το επκπαιδευτικό προσωπικό των κλάδων ΠΕ - ΤΕ 16 Νη¬ 
πιαγωγών σύμφωνα με το Ν. 2190/1994, είτε κατέχουν ορ¬ 
γανικές είτε προσωποπαγείς θέσεις. 

ΑΡΘΡΟ 8 

Για το διορισμό, τα καθήκοντα και τις υποχρεώσεις το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο, τη λύ¬ 
ση της υπαλληλικής σχέσεις και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

ΑΡΘΡΟ 9 

ΜΕΤΑΤΑΞΕΙΣ - ΑΠΟΣΠΑΣΕΙΣ 
Οι ανάγκες του Ν.Π. θα καλύπτονται κατά προτεραιό¬ 
τητα από μετατάξεις ή αποσπάσεις του προσωπικού που 

ανήκε στο Υπουργείο Υγείας. Οι μετατασσόμενοι υπάλ¬ 
ληλοι κατατάσσονται σε αντίστοιχη θέση των τυπικών 
προσόντων που κατέχουν και σε θέσεις όπως αυτές ορί¬ 
ζονται στον παρόντα οργανισμό. Για τη διενέργεια μετα¬ 
τάξεων και αποσπάσεων θα λαμβάνονται υπόψη τα κριτή¬ 
ρια που θα ορίσει το Δημοτικό Συμβούλιο καιθαληφθούν 
υπόψη και το υπηρεσιακό συμβούλιο το οποίο βάσει αυ¬ 
τών των κριτηρίων θα συντάσσει πίνακες προτεραιότητας 
των υποψηφίων για κάθε κενή, την οποία το Ν.Π. θα γνω¬ 
στοποιεί στο Υ.Σ. μέχρι 31 Μαρτίου κάθε έτους. Οι αιτή¬ 
σεις των υπαλλήλων θα υποβάλλονται στο Υ.Σ. μέχρι 31 
Απριλίου και οι μετατάξεις θα διενεργούνται μέχρι 30 Ιου¬ 
νίου του τρέχοντος έτους. 

ΑΡΘΡΟ 10 

Πόροι του Ν.Π. είναι: 

1. Η κρατική επιχορήγηση σύμφωνα με τα οριζόμενα 
στηνπαρ. 6του άρθρου 12του Ν. 2880/2001 (ή άρθρο 26 
του Δ.Κ.Κ.). 

2. Άλλες επιχορηγήσεις από το Δήμο, το κράτος ή από 
άλλο φυσικό ή νομικό πρόσωπο. 

3. Κάθε είδους εισφορές, δωρεές, κληρονομιές, κληρο¬ 
δοσίες. 

4. Πρόσοδοι από την περιουσία του. 

5. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο 

Ο Δήμος Αχέροντα είναι υποχρεωμένος να αποδίδει 
εντός του αυτού ημερολογιακού έτους, στο Νομικό Πρό¬ 
σωπο, τις επιχορηγήσεις οι οποίες έρχονται σ' αυτόν βά¬ 
σει του Ν. 2880/2001 και να κατανέμει σε διαφορετικό κω¬ 
δικό αριθμό τη μισθοδοσία από τα έξοδα λειτουργίας. 

ΑΡΘΡΟ 11 

Οι προβλεπόμενες από τον παρόντα Ο. Ε.Υ. θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού Σταθμού συνδέεται 
με αυτό με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό, από τη θέση σε ισχύ του παρόντος και 
εντεύθεν. Το προσωπικό που έχει μεταταγεί από το 
Υπουργείο Υγείας και Πρόνοιας με το Ν. 2880/2001 εξα¬ 
κολουθεί να διέπεται από το ασφαλιστικό και συνταξιοδο- 
τικό καθεστώς του δημοσίου και την ίδια επικουρική 
ασφάλιση (Μ.Τ.Π.Υ., Τ.Π.Δ.Υ., Τ.Ε.Α.Δ.Υ.). 

Όλη εφεξής υπηρεσία στα Νέα Πομικά πρόσωπα, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην 
υπηρεσία από την οποία μετατάχθηκαν (άρθρ. 7 παρ. 2,3 
Ν. 2703/1999) 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι τμημάτων και γραφείων ορίζονται πάντο¬ 
τε με απόφαση προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι, αναπληρού- 
μενοι σε περίπτωση απουσίας τους ή κωλύματος, μέχρι 
κρίσης από το Υπηρεσιακό Συμβούλιο από τον βαθμό αρ¬ 
χαιότερο υπάλληλο. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπόμενη από τον κατά παρόντα Ορ¬ 
γανισμό ρυθμίζεται με τον κανονισμό λειτουργίας του 

Ν.Π.Δ.Δ. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Νομικού Προσώπου, η 
οποία για το 2004 ανέρχεται σε 307.700,00 € και έχει προ- 
βλεφθεί στους Κ.Α. 032.2,111,112, και 113 του ισχύοντα 
προϋπολογισμού οικ. έτους 2004. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 9 Ιουνίου 2004 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞ. ΚΟΣΙΩΡΗ - ΓΕΩΡΓΙΟΥ 
-♦- 

Αριθ. 4760 (2) 

Τροποποίηση του Οργανισμού Εσωτερικής Υπηρεσίας 
του Δήμου Θήρας Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α)Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β) Του άρθρου 12 του Ν. 1188/1981 όπως τροποποιή¬ 
θηκε με την παρ. 5 του άρθρου 8 του Ν. 2307/95. 

γ)του Π.Δ. 50/2001 «Καθορισμός των προσόντων διορι¬ 
σμού σε θέσεις φορέων του δημόσιου τομέα». (ΦΕΚ 
39/Α/2001). 

2. Την 12/1999 Απόφαση του Δημοτικού Συμβουλίου 
Δήμου Θήρας με την οποία ψηφίσθηκε ο Οργανισμός 
Εσωτερικής Υπηρεσίας (Ο.Ε.Υ.) του Δήμου Θήρας Νομού 
Κυκλάδων που εγκρίναμε με την 2400/7.4.1999 απόφασή 
μας (Φ.Ε.Κ. 510/Β/3.5.1999). 

3. Τις υπ’ αριθ. 292/2003, 425/2003 και 72/2004 αποφά¬ 
σεις του Δημοτικού Συμβουλίου Θήρας για τηντροποποί- 
ησητου Ο.Ε.Υ. του Δήμου. 

4. Την 40/2004 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 17/2004, αποφασίζουμε: 

Τροποποιούμε την 2400/7.4.1999 απόφασή μας «Ψήφι¬ 
ση Οργανισμού Εσωτερικής Υπηρεσίας Δήμου Θήρας νο¬ 
μού Κυκλάδων» ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Τροποποίηση: Κατάργηση του εδαφίου ΕΓ της παρ. Ε 
του άρθρου 2, Γ ραφείο Δημοτικής Αστυνομίας και προ¬ 
σθήκη παραγράφου ως εξής: 

Η. Διεύθυνση Δημοτικής Αστυνομίας 
Η Διεύθυνση αποτελείται από τα παρακάτω τμήματα και 
γραφεία: 

• Τμήμα Αγροφυλακής, ελέγχου - προστασίας δομημέ¬ 
νου και φυσικού περιβάλλοντος 

• Τμήμα ελέγχου κυκλοφορίας - στάθμευσης οχημά¬ 
των και ελέγχου Επιχειρήσεων Τουριστικού, Υγειονομι¬ 
κού ενδιαφέροντος και λοιπών επιχειρήσεων 

• Γ ραφείο ελέγχου κοινοχρήστων χώρων, εμπορίου, 
επιτηδευμάτων και επαγγελμάτων 

• Γ ραφείο Εσωτερικών Υπηρεσιών 
Τροποποίηση: Κατάργηση της παραγράφου 6.3 (Γρα¬ 
φείο Δημοτικής Αστυνομίας) του άρθρου 6 «Διεύθυνση 
Διοικητικών και Οικονομικών Υπηρεσιών» 

Προσθήκη άρθρου 

ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 
1. Τμήμα Αγροφυλακής, ελέγχου - προστασίας δομημέ¬ 
νου και φυσικού περιβάλλοντος 
Α. Θέματα Αγροφυλακής 
ΑΡΜΟΔΙΟΤΗΤΕΣ 

Όλες οι αρμοδιότητες της Αγροφυλακής σε τοπικό επί¬ 
πεδο όπως αυτές ορίζονται από τις διατάξεις του Ν.Δ. 

3030/1954 (Α 244) «περί Αγροφυλακής», όπως αυτό έχει 
συμπληρωθεί και τροποποιηθεί μεταγενέστερα, ιδιαίτερα: 

• Η φρούρησητων αγροτικών κτημάτων για την πρόλη¬ 
ψη της κλοπής, της φθοράς και των άλλων αδικημάτων. 

• Η προανάκριση για τα παραπάνω αδικήματα. 

• Η δίωξη και η εκδίκαση όσων διώκονται σε βαθμό 
πταίσματος κατά τους ορισμούς του ανωτέρω Νόμου. 

• Η αστυνομία για τα αρδευτικά ύδατα σύμφωνα με τον 
ανωτέρω Νόμο και τις λοιπές συναφείς διατάξεις. 

Οι αρμοδιότητες της Αγροφυλακής εκτείνονται στην 
αγροτική έκταση, αναφέρονται στα αγροτικά κτήματα, 
ακίνητα και κινητά τα χρησιμοποιούμενα για αγροτικές ή 
κτηνοτροφικές εργασίες ή σχετιζόμενα με τέτοιες εργα¬ 
σίες, όπως αυτά αναφέρονται ειδικότερα στον ως άνω 
Νόμο και τις λοιπές σχετικές διατάξεις. 

Β. Θέματα προστασίας περιβάλλοντος 

ΑΡΜΟΔΙΟΤΗΤΕΣ 

• Έλεγχος της τήρησης των διατάξεων που αφορούν 
την καθαριότητα, την οικοδόμηση, την ύδρευση, την απο¬ 
χέτευση, την ηχορύπανση, τη ρύπανση των θαλασσών 
από πηγές ξηράς, την προστασία των επίγειων και υπό¬ 
γειων υδάτινων αποθεμάτων και την προστασία του περι¬ 
βάλλοντος {(άρθρο 24 Π.Δ/τος 410/1995) (Α231)}. 

• Έλεγχος της τήρησης των διατάξεων που αφορούν 
τη λειτουργία δημοτικών ή κοινοτικών εργαστηρίων και 
τον έλεγχο των υγρών, στερεών και αέριων αποβλήτων, 
της ρύπανσης των υδάτων και της θάλασσας {(άρθρο 24 
Π.Δ/τος 410/1995) (Α231)}. 

• Έλεγχος για την εφαρμογή των διατάξεων για την κοι¬ 
νή ησυχία, την καθαριότητα και την αισθητική της πόλης, 
την ευκοσμία και την ευταξία {Αστ. Διατάξεις 6/1996, 
(Β1028) και 3/1996, (Β15) άρθρο 17 της Υγειονομικής Διά¬ 
ταξης Υ1β/2000/1995 και άρθρο 417 Π.Κ. (Β343)}. 

• Έλεγχος της τήρησης των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς και στο δημοτικό δί¬ 
κτυο {άρθρο 47του Ν. 2696/1999, (Α57)}. 

• Έλεγχος της τήρησης των διατάξεων του Γενικού Οι¬ 
κοδομικού κανονισμού και των διατάξεων για τις επικίν¬ 
δυνες οικοδομές {Ν. 1577/1985, (Α210), Ν. 651/1977, 
(Α207), Ν. 1647/1986, (Α 141) και Π.Δ/τος της 13.4.1929, 
(Α 153) }και άρθρο 27 παρ. 3 του γενικού Οικοδομικού Κα¬ 
νονισμού Ν. 1577/1985 (Α 210). 

• Έλεγχος της τήρησης των διατάξεων για την επίβλε¬ 
ψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής {άρθρο 116 του Π.Δ/τος 
1073/1981, (Α260)}. 

• Αφαίρεση άδειας οικοδομής για ασφαλιστικές εισφο¬ 
ρές {άρθρο 41 παρ. 2 Κανονισμού Ασφάλισης Ι.Κ.Α. 
816/Β7 -65, όπως αντικαταστάθηκε με την παρ. 3 ΑΥΚΥ 
Φ/21/21/1473/1972, (Β324)}. 

• Προστασία σπηλαίων {απόφαση ΥΠ.Π.Ε. 34593/1983, 
(Β3988) σε συνδυασμό με ΚΥΑ ΓΝΟΣ/ 57263/1994 (Α 894)}. 

• Έλεγχος της τήρησης των διατάξεων για την προ¬ 
στασία του αστικού και περαστικού πρασίνου. 

• Έλεγχος της τήρησης των διατάξεων που αφορούν 
τις κανονιστικές αποφάσεις που εκδίδει το Δημοτικό Συμ¬ 
βούλιο και αφορούν τις αρμοδιότητες του Τμήματος, κα¬ 
θώς και την επιβολή των πάσης φύσεως προστίμων που 
καθορίζονται από τις κανονιστικές αποφάσεις (άρθρο 37 
Π.Δ/τος 410/1995). 

Τμήμα ελέγχου κυκλοφορίας - στάθμευσης οχημάτων 
και ελέγχου Επιχειρήσεων Τουριστικού, Υγειονομικού εν¬ 
διαφέροντος και λοιπών επιχειρήσεων. 

Α. Θέματα ελέγχου κυκλοφορίας - στάθμευσης οχημάτων 

ΑΡΜΟΔΙΟΤΗΤΕΣ 

• Έλεγχος της τήρησης των διατάξεων που αφορούν 


την στάθμευση οχημάτων {άρθρο 34 του Ν. 2696/1999 
Κ.Ο.Κ., (Α57)}. 

• Έλεγχος της τήρησης των διατάξεων που αφορούν 
τη σήμανση των εργασιών που εκτελούνται στις οδούς 
{άρθρο 9τουΝ. 2696/1999, (Α57)}. 

• Έλεγχος των διατάξεων που αφορούν την ρύθμιση 
της κυκλοφορίας με υποδείξεις και σήματα των τροχονό¬ 
μων {άρθρο 3του Ν. 2696/1999, (Α57)}. 

• Έλεγχος της τήρησης των διατάξεων που αφορούν 
τις εκπομπές ρύπων, θορύβων κ.λπ., από οχήματα {άρ¬ 
θρο 15 παρ. 1 του Ν. 2696/1999, (Α57)}. 

• Έλεγχοςτηςτήρησηςτωνδιατάξεωνπου αφορούντις 
κανονιστικές αποφάσεις που εκδίδειτο Δημοτικό Συμβού¬ 
λιο και αφορούντις αρμοδιότητες του Τμήματος, καθώς 
και την επιβολή των πάσης φύσεως προστίμων που καθο¬ 
ρίζονται από τις κανονιστικές αποφάσεις (άρθρο 37 Π. 
Δ/τος 410/1995). 

Β. Θέματα ελέγχου Επιχειρήσεων Τουριστικού, Υγειο¬ 
νομικού Ενδιαφέροντος και λοιπών επιχειρήσεων 

ΑΡΜΟΔΙΟΤΗΤΕΣ 

• Έλεγχος της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις {άρθρο 24 Π.Δ/τος 410/1995) (Α 231}. 

• Έλεγχος της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α.Ν. 445/1937 (Α22) και 446/1937 (Α23) {άρθρο 
24 Π.Δ/τος 410/1995). 

• Έλεγχοςτηςτήρησηςτωνδιατάξεωνπου αφορούντη 
λειτουργία μουσικής σε δημόσια κέντρα, ύστερα από σχε¬ 
τική άδεια, όπως προβλέπεται από τις αστυνομικές διατά¬ 
ξεις και χορηγούνται σύμφωνα με την Α5/3010/8 υγειονο¬ 
μική διάταξη (Β 593) {άρθρο 24 Π.Δ/τος 410/1995). 

• Έλεγχος της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991 (Α 206) {άρ- 
θρο 24 Π.Δ/τος 410/1995) (Α231}. 

• Έλεγχος της τήρησης των διατάξεων που αφορούν τη 
λειτουργία των καταστημάτων και επιχειρήσεων υγειονομι¬ 
κού ενδιαφέροντος, θεάτρων, κινηματογράφων, ψυχαγω¬ 
γικών παιδιών, εκμίσθωσης μοτοποδηλάτων {Α.Ν. 
2520/1940, (Α 273) Ν. 2323/1995, (Α 145) Π.Δ. 180/1979, (Α 
175) όπως ισχύει, Υγειονομικές και Αστυνομικές Διατάξεις}. 

• Έλεγχοςτηςτήρησηςτωνδιατάξεωνγιατο ωράριο λει¬ 
τουργίας των κέντρων διασκέδασης και των συναφών κα¬ 
ταστημάτων, καθώς καιτων εμπορικών καταστημάτων {άρ¬ 
θρα 23,24 και 46του Ν. 2224/1994, (Α 112), άρθρο 8του Ν. 
2207/1994, (Α65), άρθρο 14παρ. 2του Ν. 2194/1994, (Α34) 
και ΚΥΑ 1011 /22/19-ιβ/1994, (Β 724), όπως τροποποιήθηκε 
με την ΚΥΑ 1011 /22/19-κθ' 1995, (Β 1055)}. 

• Έλεγχος επιχειρήσεων τουριστικού ενδιαφέροντος, 
σχετικά με την εφαρμογή της τουριστικής νομοθεσίας 
(βεβαίωση παραβάσεων, εκτέλεση διοικητικών κυρώσε¬ 
ων κ.λπ. {Ν. 393/1976, (Α 199), Ν. 2160/1993, (Α 118)}. 

• Έλεγχος της τήρησης των διατάξεων που αφορούν 
τις κανονιστικές αποφάσεις που εκδίδειτο Δημοτικό Συμ¬ 
βούλιο και αφορούντις αρμοδιότητες του Τμήματος, κα¬ 
θώς και την επιβολή των πάσης φύσεως προστίμων που 
καθορίζονται από τις κανονιστικές αποφάσεις (άρθρο 37 
Π.Δ/τος 410/1995). 

Γραφείο Ελέγχου κοινοχρήστων χώρων, εμπορίου, επι¬ 
τηδευμάτων και επαγγελμάτων 

ΑΡΜΟΔΙΟΤΗΤΕΣ 

• Έλεγχος της τήρησης των διατάξεων που αφορούντην 
κατάληψη κοινοχρήστων χώρων {άρθρο 13 του Β.Δ/τος24- 

9/20.10.1958, (Α 171), όπως ανηκαταστάθηκε με το άρθρο 
8 του Ν. 1080/1980, (Α 246), το άρθρο 54 παρ. 4 του Ν. 
1416/1984, (Α18),τοάρθρο26παρ.4τουΝ. 1828/1989, (Α 
2) και το άρθρο 6 εδάφιο τρίτο του Ν. 1800/1990, (Α 125) σε 
συνδυασμό με το άρθρο 458 του Π.Κ., όπως αντικαταστά- 
θηκεμετοάρθρο 1 παρ. 12του Ν. 2207/1994, (Α65) σε συν¬ 
δυασμό με τις διατάξεις που αναφέρονται στο υπαίθριο 
εμπόριο χωρίς άδεια επέκτασης καταστημάτων}. 

• Έλεγχος της τήρησης των διατάξεων που αφορούν το 
υπαίθριο εμπόριο και τις λαϊκές αγορές {Ν. 2323/1995 (Α 
145), απόφ. Υφυπουργού Εμπορίου ΚΙ 2113/1995 (Β 786) και 
απόφαση του Υπουργού Εμπορίου Α-2 6813/1995, (Β 1085)}. 

• Έλεγχος της τήρησης των διατάξεων που αφορούν 
τη λειτουργία των εμποροπανηγύρεων {άρθρο 24 
Π.Δ/τος 410/1995) (Α231}. 

• Έλεγχος τήρησης των διατάξεων που αφορούν τη 
δραστηριότητα γενικά των μικροπωλητών και τη λειτουρ¬ 
γία κυλικείων σε κοινόχρηστους χώρους (άρθρο 24 
Π.Δ/τος 410/1995). 

• Έλεγχος τήρησης των διατάξεων που αφορούν τους 
χώρους εγκατάστασης πλανοδίων νομάδων {Υγειονομι¬ 
κή διάταξη Α5/696/1983 (Β 243)}. 

• Έλεγχος της τήρησης των διατάξεων που αφορούν 
τη λειτουργία των πάσης φύσεως επιτηδευμάτων και 
επαγγελμάτων (άρθρο 24 Π.Δ/τος 41/1995). 

• Έλεγχος της τήρησης των διατάξεων που αφορούν 
τις κανονιστικές αποφάσεις που εκδίδει το Δημοτικό Συμ¬ 
βούλιο και αφορούν τις αρμοδιότητες του Γραφείου, κα¬ 
θώς και την επιβολή των πάσης φύσεως προστίμων που 
καθορίζονται από τις κανονιστικές αποφάσεις (άρθρο 37 
Π.Δ/τος 410/1995). 

Γ ραφείο Εσωτερικών Υπηρεσιών 

ΑΡΜΟΔΙΟΤΗΤΕΣ 

• Βεβαίωση μόνιμης κατοικίας για μεταδημότευση {άρ¬ 
θρο 32 του Ν. 1516/1985 (Α20) και άρθρο 18του Π.Δ/τος 
410/1995, (Α 231)}. 

• Θεώρηση τιμοκαταλόγων των δωματίων των ξενοδο¬ 
χειακών επιχειρήσεων και καταλυμάτων {άρθρο 14 της 
503007/1976 απόφασηςτου Γ.Γ. ΕΟΤ, η οποία κυρώθηκε 
με το άρθρο 8 του Ν. 1652/1986, (Α 167) και η ΚΥΑ 
1947/1994, (Β 846)}. 

• Φύλαξη των δημοτικών εγκαταστάσεων και της δημο¬ 
τικής περιουσίας. 

ΚΕΦΑΛΑΙΟ Δ 
ΟΡΓΑΝΙΚΕΣ ΘΕΣΕΙΣ 
ΑΡΘΡΟ 10 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Στο άρθρο 10 του ισχύοντος Ο.Ε.Υ. προστίθενται τα κα¬ 
τωτέρω: 

Τα προσόντα διορισμού των θέσεων περιγράφονται 
στο Π.Δ. 50/2001 και το Π.Δ. 23/2002 

ΠΡΟΣΘΗΚΗ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος θέσεις 

ΠΕ23 Ειδικού Προσωπικού 3 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος θέσεις 

ΤΕ23 Ειδικού Προσωπικού 3 


Σύμφωνα με τις διατάξεις του άρθρου 22 παρ. 9 του Ν. 
3051/2002 συστάθηκαν δυο (2) θέσεις κλάδου Οικονομι¬ 
κού - Λογιστικού με πτυχίο Λογιστικής κατεύθυνσης ΑΕΙ ή 
ΤΕΙ. Αυτές οι θέσεις πρέπει να εμφανιστούν στον Ο.Ε.Υ. 
Μία θέση κλάδου ΠΕ οικονομικού- λογιστικού 
Μία θέση κλάδου ΤΕ οικονομικού-λογιστικού 
Επίσης συστήνονται και θέσεις για την υπηρεσία φύλα¬ 
ξης σχολικών κτιρίων ως εξής: 


Τέσσερις θέσεις κατηγορίας ΔΕ Κλάδου Φυλάκων Σχο¬ 
λικών Κτιρίων 

ΑΡΘΡΟ 3 

ΘΕΣΕΙΣ ΠΡΟΪΣΤΑΜΕΝΩΝ 

Στο άρθρο 3 προστίθενται τα κατωτέρω: 

Διεύθυνση Δημοτικής Αστυνομίας 
ΠΕ23, ελλείψει αυτών ΤΕ23 και ελλείψει αυτών ΔΕ23 
Τμήμα Αγροφυλακής, ελέγχου - προστασίας δομημέ¬ 
νου και φυσικού περιβάλλοντος 
ΠΕ23, ελλείψει αυτών ΤΕ23 και ελλείψει αυτών ΔΕ23 
Τμήμα ελέγχου κυκλοφορίας - στάθμευσης οχημάτων 
και ελέγχου Επιχειρήσεων Τουριστικού και Υγειονομικού 
ενδιαφέροντος 

ΠΕ23, ελλείψει αυτών ΤΕ23 και ελλείψει αυτών ΔΕ23 
ΔΙΑΧΩΡΙΣΜΟΣ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Για την εύρυθμη λειτουργία του Δήμου κρίνεται ανα¬ 
γκαία η λειτουργία δυο (2) αυτοτελών δ/νσεων επειδή πα- 
ρατηρείται φόρτος εργασίας και δυσχέρεια στη διεκπε¬ 
ραίωση των διοικητικών και οικονομικών θεμάτων. Τρο¬ 
ποποιούνται ανάλογα τα άρθρα 1,2,3 και 4 του ισχύοντος 
ΟΕΥ ωςπροςτηνΔ/νση Διοικητικών και Οικονομικών Υπη¬ 
ρεσιών και τα τμήματά της. 

(ΕΑ) Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
ΕΑ 1. Γ ραφείο Προϊσταμένου Δ/νσης 
ΕΑ 2. Γ ραφείο Γ ραμματειακής Υποστήριξης 
ΕΑ 3. Τμήμα Διοικητικών Υπηρεσιών 
ΕΑ 4. Γ ραφείο Προϊσταμένου Τμήματος 
ΕΑ 5. Γ ραφείο Προσωπικού 

ΕΑ6. Γ ραφείο Πρωτοκόλλου, Διεκπεραίωσης και Αρχείων 
ΕΑ 7. Γ ραφείο Ληξιαρχείου- Πολιτικών Γ άμων 
ΕΑ 8. Γραφείο Μητρώων, Δημοτολογίων, Στρατολο¬ 
γίας, Εκλογικών κτλ. 

ΕΑ 9. Τμήμα Κ.Ε.Π. (νέα υπηρεσία) 

ΕΑ 10. Γραφείο Κ.Ε.Π. (νέα υπηρεσία) 

ΕΑ 11. Γ ραφείο Θεμάτων Αλλοδαπών (νέα υπηρεσία) 
ΕΑ 12. Γ ραφείο Φύλαξης Σχολικών Κτιρίων (νέα υπηρεσία) 
(ΕΒ) Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΕΒ 1. Γ ραφείο Προϊσταμένου Οικονομικών Υπηρεσιών 
ΕΒ 2. Γ ραφείο Γ ραμματειακής Υποστήριξης 
ΕΒ 3. Τμήμα Οικονομικών Υπηρεσιών 
ΕΒ 4. Γ ραφείο Προϊσταμένου Τμήματος 
ΕΒ 5. Γ ραφείο Προυπ/σμού - Απολογισμού 
ΕΒ 6. Γ ραφείο Εκκαθάρισης - Ενταλματοποίησης Δα¬ 
πανών 

ΕΒ 7. Γ ραφείο Προσόδων και Δημοτικής Περιουσίας 
ΕΒ 8. Γ ραφείο Προμηθειών και Αποθήκης 
ΕΒ 9. Γ ραφείο Ταμειακής Υπηρεσίας 
ΕΒ10. Γραφείο Τήρησης Διπλογραφικού Συστήματος 
(νέα υπηρεσία) 

Τροποποίηση άρθρου 13 του ισχύοντος Ο.Ε.Υ. 
ΣΥΣΤΑΣΗ ΝΕΩΝ ΘΕΣΕΩΝ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Συστήνονται οι κατωτέρω οργανικές θέσεις προσωπι¬ 
κού με σχέση εργασίας Ι.Δ. ορισμένου χρόνου για την 
αντιμετώπιση εποχιακών, περιοδικών και πρόσκαιρων 
αναγκών σύμφωνα με τις διατάξεις του άρθρου 18 παρ. 
12 του Ν. 2503/1997: δέκα (10) θέσεις ΔΕ 30 τεχνιτών, 
τρεις (3) θέσεις ναυαγοσώστων, δύο (2) θέσεις ΔΕ 28 χει¬ 
ριστών μηχανημάτων, δέκα (10) θέσεις ΔΕ 29 οδηγών, πέ¬ 
ντε (5) θέσεις ΔΕ 5 Δομικών Έργων και σαράντα (40) θέ¬ 
σεις ΥΕ 14 γενικών καθηκόντων. 

ΣΥΣΤΑΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
(Κ.Ε.Π.) - ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
Τροποποιούνται ανάλογα με προσθήκες τα άρθρα 1,2, 
3 και 4 του ισχύοντος Ο.Ε.Υ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τμήμα Κ.Ε.Π: 

ΕΔ1. Γραφείο Προϊσταμένου Τμήματος ΚΕΠ. 

• Προΐσταταιτων υπαλλήλων του Τμήματος του. 

• Είναι υπεύθυνος γιατην ομαλή λειτουργίατου Κ.Ε.Π., 
σε όλους τους τομείς δραστηριότητάςτου, που αφορούν 
τη παροχή διοικητικών πληροφοριών και τη διεκπεραίω¬ 
ση των υποθέσεων των πολιτών. 

ΕΔ2. Γ ραφείο Κ.Ε.Π. 

• Αποστολή του Κ.Ε.Π. είναι η παροχή διοικητικών πλη¬ 
ροφοριών και η διεκπεραίωση των υποθέσεων των πολιτών 
από την υποβολή της αίτησης μέχρι την έκδοση της τελικής 
πράξης σε συνεργασία με τις καθ’ ύλη αρμόδιες υπηρεσίες. 

• Ειδικότερα ενημερώνει και πληροφορεί τους πολίτες 
για τις ενέργειες που απαιτούνται για τη διεκπεραίωση δι¬ 
οικητικών υποθέσεων. 

• Παραλαμβάνει αιτήσεις πολιτών, για τη διεκπεραίωση 
υποθέσεώντους από τις υπηρεσίες του Δημοσίου, τα στοι¬ 
χεία των οποίων καταχωρεί σε ειδικό πρωτόκολλο. Διαθέτει 
για διευκόλυνσή τους έντυπα αιτήσεων κατά το άρθρο 3 
παρ. 3του Κώδικα Διοικητικής Διαδικασίας (Ν. 2690/1999). 

• Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιοδήποτε πρόσφορο τρόπο οπό τις αρμόδιες υπη¬ 
ρεσίες μετά από σχετική εξουσιοδότηση των πολιτών. 

• Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται οπό την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

• Επιπλέον το Κ.Ε.Π. παρέχει και τις εξής υπηρεσίας: 
Επικύρωση διοικητικών εγγράφων. Θεώρηση γνησίου 
υπογραφής. Χορήγηση παραβολών, κινητών επισήμων 
και υπεύθυνων δηλώσεων. 

• Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

• Με κοινές αποφάσεις του Υπουργού Εσωτερικών, Δη¬ 
μόσιας Διοίκησης και Αποκέντρωσης και του κατά περί¬ 
πτωση αρμόδιου Υπουργού καθορίζονται οι διοικητικές 
διαδικασίες με το αντίστοιχα έντυπό τους, που θα διεκπε- 
ραιώνονται μέσω των Κ.Ε.Π. 

• Η σύσταση του ΚΕΠ ορίζεται αναλυτικά στον Νόμο 
3013/2002 (ΦΕΚ 102/τ.Α'/1.5.2002). 

• Εκτελεί οποιαδήποτε νέα αρμοδιότητα ανατίθεται με 
νομοθετική ρύθμιση στις υπηρεσίες του ΚΕΠ. 

Στο άρθρο 4 προστίθενται τα κατωτέρω: 

ΣΥΣΤΑΣΗ ΓΡΑΦΕΙΟΥ ΘΕΜΑΤΩΝ ΑΛΛΟΔΑΠΩΝ - ΑΡΜΟ¬ 
ΔΙΟΤΗΤΕΣ 

• Ασχολείται με την παραλαβή των αιτήσεων και δικαι- 
ολογητικών, που αφορούν τις άδειες παραμονής των αλ¬ 
λοδαπών και τη διαβίβασή τους στις αρμόδιες υπηρεσίες. 

• Παραδίδει τις κάρτες αδειών παραμονής στους αλ¬ 
λοδαπούς. 

• Εκτελεί κάθε εργασία που έχει σχέση με θέματα αλ¬ 
λοδαπών. 

ΣΥΣΤΑΣΗ ΓΡΑΦΕΙΟΥ ΕΦΑΡΜΟΓΗΣ ΔΙΠΛΟΓΡΑΦΙΚΟΥ 
ΣΥΣΤΗΜΑΤΟΣ -ΑΡΜΟΔΙΟΤΗΤΕΣ 

Οι αρμοδιότητες του γραφείου αυτού είναι η τήρηση 
του διπλογραφικού συστήματος σύμφωνα με τις διατά¬ 
ξεις του Ν. 2526/1997. 

ΣΥΣΤΑΣΗ ΓΡΑΦΕΙΟΥ ΦΥΛΑΞΗΣ ΣΧΟΛΙΚΩΝ ΚΤΙΡΙΩΝ 

Συστήνεται γραφείο Φύλαξης Σχολικών Κτιρίων 


ΣΥΣΤΑΣΗ ΓΡΑΦΕΙΟΥ ΚΤΗΜΑΤΟΛΟΓΙΟΥ ΚΑΙ ΔΗΜΟΤΙ¬ 
ΚΗΣ ΠΕΡΙΟΥΣΙΑΣ - ΑΡΜΟΔΙΟΤΗΤΕΣ 

Στο άρθρο 2 και στη Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
προστίθεται παρ. Ζ11 με τίτλο «Γραφείο Κτηματολογίου 
και Δημοτικής Περιουσίας». 

• Τηρεί τα κτηματολόγια όλου του Δήμου και δίνει τις 
κατάλληλες πληροφορίες προς τους πολίτες του Δήμου. 

• Εφαρμόζει το Εθνικό Κτηματολόγιο σε συνεργασία 
με κάθε αρμόδια υπηρεσία. 

• Στο Γ ραφείο αυτό ανήκει η συγκέντρωση των πάσης 
φύσεως τίτλων ακίνητης και κοινόχρηστης περιουσίας 
του Δήμου και η σύνταξη σχετικού για κάθε ακίνητο σχε¬ 
διαγράμματος. 

• Καταρτίζει για κάθε ακίνητο του Δήμου φάκελο που 
περιλαμβάνει όλα τα στοιχεία που θεμελιώνουν στο ακί¬ 
νητο δικαίωμα ιδιοκτησίας του Δήμου. 

• Περιφρουρεί επί της ακίνητης περιουσίας τα δικαιώ¬ 
ματα κυριότητας, νομής και κατοχής από το Δήμο. 

• Καταρτίζει τους ιδιαίτερους φακέλους για καθένα 
από τους κοινόχρηστους χώρους που περιέχουν όλα τα 
στοιχεία τα οποία στηρίζονται τα δικαιώματα του Δήμου, 
καθώς και τα σχετικά για καθένα σχεδιαγράμματα. 

• Καταρτίζει το κτηματολόγιο όλων των ακινήτων του 
Δήμου. 

• Συγκεντρώνει τα απαραίτητα στοιχεία για τον έλεγχο 
της κατάστασης και της πραγματικής αξίας των προς 
αγορά ακινήτων από το Δήμο. 

• Ολοκληρώνει τις αγορές των ακινήτων. 

• Σε συνεργασία με το δικηγόρο συντάσσει σχετικές 
συμβολαιογραφικές πράξεις. 

• Μεριμνά για αποστολή όλων των στοιχείων που συνι- 
στούν αγορές, απαλλοτριώσεις στο γραφείο εξόδων, για 
έκδοση των σχετικών ενταλμάτων πληρωμής. 

• Τηρεί ιδιαίτερους φακέλους για τις αγορές ακινήτων. 

• Τηρείτο αρχείο των κληροδοτημάτων του Δήμου. 

• Μεριμνά για την αξιοποίηση των ακινήτων αυτών. 

• Εισηγείται στο Δημοτικό Συμβούλιο την αποδοχή κλη¬ 
ροδοτημάτων σύμφωνα με τις αιτήσεις των ενδιαφερομέ¬ 
νων για κληροδότηση. 

• Μεριμνά για την ολοκλήρωση της διαδικασίας να πε¬ 
ριέλθουν στο Δήμο κληροδοτούμενα ακίνητα. 

• Γ ενικά έχει την ευθύνη για τη διατήρηση και την προ¬ 
στασία της ακίνητης και κοινόχρηστης Δημοτικής περιου¬ 
σίας. 

ΑΡΘΡΟ 14 
ΤΕΛΙΚΕΣ ΔΙΑΤΑΞΕΙΣ 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. Κατά τα λοι¬ 
πά εξακολουθεί να ισχύει ο Ο.Ε.Υ. του Δήμου που δημο- 
σιεύθηκε στο ΦΕΚ510/Β/3.5.1999 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Δήμου Θήρας 
έτους 2004, στον οποίο είναι εγγεγραμμένες πιστώσεις 
στους Κ.Α. 000/12.9, 000/21.9-1, 105/11.1, 105/12.1-1, 
105/12.1-2, 115/11.1, 115/12.1, 120/11.1, 135/11.1, 
140/11.1, 145/11.1, 150/11.1, 155/11.1, 165/12.1, 165/12.1, 
175/11.1,175/12.1 ύψους 2.388.767,66 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 13 Μάΐου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




